Tarjei Vesaas

Tarjei Vesaas (født 20. august 1897 på gården Vesås i Vinje, død 15. marts 1970 i Oslo) var en norsk forfatter af romaner, noveller, digte og skuespil.

Han regnes som en af Norges betydeligste modernister og skrev på nynorsk. Vesaas skrev både digte og dramatik, men var først og fremmest kendt for sine romaner og noveller. Hovedværkerne er Fuglane (1957) og Is-slottet (1963).

I 1964 vandt Tarjei Vesaas Nordisk råds litteraturpris for bogen Is-slottet. For prispengene oprettede han et legat. Afkastet fra legatet udgør prispengene i Tarjei Vesaas' debutantpris, som hvert år uddeles til årets bedste unge skønlitterære debutant. Prisen uddeles af Den Norske Forfatterforenings Litterære Råd.

Tarjei Vesaas livsforløb 
Tarjei Vesaas blev født i 1897 på forældrenes gård Vesås i Vinje i Telemarken. Han arbejdede som ung på gården, og forædrene havde allerede planlagt, at Tarjei som ældste søn skulle overtage Vesås og blive bonde. Han imidlertid var ikke interesseret i at drive landbrug, men var glad for at gå lange ture og læse bøger, særligt digte. Under et semester på Voss Folkehøgskole fik Tarjei øjnene op for litteraturen og besluttede at blive digter.

I 1923 debuterede han som 26 årig med romanen Menneskebonn. I 1920'erne og 1930'erne rejste han rundt i det meste af Europa.

Tarjei giftede sig i 1934 med Halldis Moren, og de bosatte sig på gården Midtbø i Vinje, som Tarjei havde købt i 1930 af sin onkel Øystein Vesaas. Paret fik to børn sammen: Olav Vesaas og Guri Vesaas.

Han fik kunstnerlønn fra 1947 og han fik Gyldendals æresgage fra 1951. Han modtog også flere priser for sine bøger blandt andet Venezia-prisen for bogen Vindane.
  
Tarjei Vesaas døde på Rikshospitalet i Oslo 15. marts 1970, 72 år gammel.

Bibliografi 
 Menneskebonn – roman, 1923
 Sendemann Huskuld – roman, 1924
 Guds bustader – skuespil, 1925
 Grindegard. Morgonen – roman, 1925
 Grinde-kveld, eller Den gode engelen – roman, 1926
 Dei svarte hestane – roman, 1928
 Klokka i haugen – noveller, 1929
 Fars reise – roman, 1930
 Sigrid Stallbrokk – roman, 1931
 Gjest ved Boknafjorden – novelle, 1931
 Dei ukjende mennene – roman, 1932
 Sandeltreet – roman, 1933
 Ultimatum – skuespill, 1934
 Det store spelet – roman, 1934
 Kvinnor ropar heim – roman, 1935
 Leiret og hjulet – noveller, 1936
 Hjarta høyrer sine heimlandstonar – roman, 1938
 Kimen – roman, 1940
 Huset i mørkret – roman, 1945
 Bleikeplassen – roman, 1946
 Kjeldene – digtsamling, 1946
 Leiken og lynet – digtsamling, 1947
 Morgonvinden – skuespil, 1947
 Tårnet – roman, 1948
 Lykka for ferdesmenn – digtsamling, 1949
 Signalet – roman, 1950
 Vindane – noveller, 1952
 Løynde eldars land – digtsamling, 1953
 Bleikeplassen – skuespil, 1953
 21 år – skuespil, 1953
 Avskil med treet – skuespil, 1953
 Vårnatt – roman, 1954
 Ver ny, vår draum – dikgsamling, 1956
 Fuglane – roman, 1957
 Ein vakker dag – noveller, 1959
 Brannen – roman, 1961
 Is-slottet – roman, 1963
 Bruene – roman, 1966
 Båten om kvelden – roman, 1968
 Liv ved straumen – dikgsamling, 1970
 Huset og fuglen – tekster og billeder 1919-1969, 1971

Filmatiseringer 
 1951 – Dei svarte hestane – instruktion: Hans Jacob Nilsen / Sigval Maartmann-Moe
 1968 – Zywot Mateusza (Fuglane) – instruktion: Witold Leszczynski
 1973 – Brannen – instruktion: Haakon Sandøy
 1974 – Kimen – instruktion: Erik Solbakken
 1976 – Vårnatt – instruktion: Erik Solbakken
 1987 – Is-slottet – instruktion: Per Blom
 1990 – Det rare / 21 år – instruktion: René Bjerke

Priser 
 1943 – Gyldendals legat
 1946 – Melsom-prisen
 1953 – Den litterære Venezia-prisen
 1957 – Doblougprisen
 1964 – Nordisk Råds Litteraturpris, for Is-slottet
 1967 – Bokhandlerprisen

Se også 
 Tarjei Vesaas' debutantpris

Referencer

Eksterne henvisninger 
 
 NRK: Lydfiler med Tarjei Vesaas
 Tarjei Vesaas i NRK Forfatter
 Tarjei Vesaas  i Dagbladet Forfatter
 Digitaliserede bøger af Tarjei Vesaas og om Vesaas hos Nasjonalbiblioteket

Romanforfattere fra Norge
Novelleforfattere fra Norge
Digtere fra Norge
Dramatikere fra Norge
Norsksprogede forfattere fra Norge
Nynorsksprogede forfattere
Modtagere af Nordisk Råds Litteraturpris
Modtagere af Bokhandlerprisen
Vindere af Doblougprisen
Modtagere af Gyldendals legat